

**H O T Ă R Â R E**

privind aprobarea Planului de acțiune pentru prevenirea și reducerea zgomotului aeroportuar pentru Aeroportul Internaţional ,,Avram Iancu” Cluj R.A.

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 68 din 16.04.2025 privind aprobarea Planului de acțiune pentru prevenirea și reducerea zgomotului aeroportuar pentru Aeroportul Internaţional ,,Avram Iancu” Cluj R.A., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 4192/2025; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 4194/2025 şi de Avizul cu nr. 4192 din 19.06.2025 adoptat de Comisia de specialitate nr. 7, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Adresa Aeroportului Internaţional ,,Avram Iancu” Cluj R.A. nr. 1055/22.01.2025, înregistrată la Consiliul Judeţean Cluj sub nr. 2994/23.01.2025;
* Adresa Agenției pentru Protecția Mediului Cluj nr. 890 din 21.01.2025;
* Procedura derulată în conformitate cu dispozițiile Legii nr. 52/2003 privind transparenţa decizională în administraţia publică, republicată;

Luând în considerare dispozițiile:

* art. 196 - 199 coroborate cu ale art. 2 alin. (1) din Anexa nr. 1 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2 - 3, art. 64 - 65 și ale art. 80 - 84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 123 – 141 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 173 alin. (1) lit. b) și f), alin. (3) lit. d) și alin. (5) lit. i) și ale art. 182 alin. (2) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 7 din Legea privind transparența decizională în administrația publică nr. 52/2003, cu modificările și completările ulterioare;
* art. 1 lit. c), art. 15, art. 24, art. 39 lit. d) și e), art. 42, art. 60 lit. c) și ale art. 63 din Legea privind evaluarea şi gestionarea zgomotului ambiant nr. 121/2019, cu modificările şi completările ulterioare;
* Ordinului Ministrului Mediului, Apelor și Pădurilor nr. 1.090/2019 privind transpunerea în legislaţia naţională a apendicelor A-I ale anexei Directivei (UE) 2015/996 a Comisiei din 19 mai 2015 de stabilire a unor metode comune de evaluare a zgomotului, în conformitate cu Directiva 2002/49/CE a Parlamentului European şi a Consiliului;
* Ordinului Ministrului Mediului, Apelor și Pădurilor nr. 2.328/2021 privind aprobarea valorilor-limită pentru indicatorii L\_zsn, L\_noapte, L\_zi şi L\_seară;
* Ordinului Ministrului Mediului, Apelor și Pădurilor nr. 1.345/2020 privind aprobarea comisiilor de evaluare a hărţilor strategice de zgomot de la nivelul autorităţilor pentru protecţia mediului şi a Regulamentului de funcţionare şi organizare a acestora, cu modificările și completările ulterioare;
* Hotărârii Consiliului Județean Cluj nr. 136/2023 privind aprobarea hărţilor strategice de zgomot pentru Aeroportul Internaţional ,,Avram Iancu” Cluj R.A.;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Planul de acțiune pentru prevenirea și reducerea zgomotului aeroportuar pentru Aeroportul Internaţional ,,Avram Iancu” Cluj R.A. cuprins în **anexa** care face parte integrantă din prezenta hotărâre.

**Art. 2.** Planul de acțiune pentru prevenirea și reducerea zgomotului aeroportuar pentru Aeroportul Internaţional ,,Avram Iancu” Cluj R.A. are caracter director şi reprezintă expresia setului de măsuri stabilite astfel încât, prin aplicarea acestora, să se asigure reducerea și/sau menținerea la minimum a numărului de persoane expuse zgomotului aeroportuar constatat prin hărțile strategice aprobate conform Hotărârii Consiliului Județean Cluj nr. 136/2023.

**Art. 3.** La data publicării prezentei hotărâri se abrogă:

1. Hotărârea Consiliului Județean Cluj nr. 211/2017 privind aprobarea Hărţilor strategice de zgomot elaborate pentru Aeroportul Internaţional ,,Avram Iancu" Cluj R.A.
2. Hotărârea Consiliului Județean Cluj nr. 133/2018 privind aprobarea Planului de acțiune pentru prevenirea și reducerea zgomotului aeroportuar pentru Aeroportul Internaţional Avram Iancu Cluj, aferent hărților strategice de zgomot aeroportuar de la nivelul anului 2016.

**Art. 4.** Cu punerea în aplicare a prevederilor prezentei hotărâri se încredinţează Aeroportul Internaţional Avram Iancu Cluj R.A.

**Art. 5.** Prezenta hotărâre se comunică Aeroportului Internaţional Avram Iancu Cluj R.A.; Agenţiei pentru Protecţia Mediului Cluj, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 101 din 26 iunie 2025**

Prezenta hotărâre a fost adoptată cu 35 voturi “pentru”, fiind astfel respectate prevederile legale privind majoritatea de voturi necesară.



**Anexă**

**la Hotărârea nr. 101/2025**

**Planul de acțiune pentru prevenirea și reducerea zgomotului aeroportuar**

pentru **Aeroportul Internaţional ,,Avram Iancu” Cluj R.A.**

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**